Dejlig penthouse. Gode balkoner. Skøn, skøn udsigt. Vi blev mødt af Alfred og hans kone og blev hjulpet godt til rette. Der var vand til os på køkkenbordet og vin i køleskabet :-)
Penthouse lejligheden har gode soveværelser og pæne badeværelser. Især er master bedroom og badeværelse på første sal rigtig dejligt.
Med hensyn til balkonerne så har de en fantastisk udsigt, især de to med udsigt over bugten. Men der manglede møbler. Der var fire havestole og et bord på den ene balkon samt to solsenge i skabet. De andre balkoner havde ingen møbler. Det var for lidt når man gerne vil flytte rundt pga sol og vind.
Beliggenheden er (i hvert fald i maj) i den stille ende af St Pauls Bay, men der ligger et par virkelig gode restauranter og en hyggelig vinbar indenfor 5 minutters gang fra lejligheden.